‘પ્યાર કા પંચનામા’ વાળી અભિનેત્રીના બોલ્ડ ફોટોસે સોશિયલ મીડિયા કર્યું ગાંડુ, લોકો ધડાધડ જોઈ રહ્યા છે\nલોકડાઉનમાં આ5સિતારાઓએ આપ્યા સારા સમાચાર, ખાસ પ્રકારે આપી ચાહકોને સપરપ્રાઈઝ\nદીકરીના જન્મ પછી પહેલીવાર કપિલ શર્માની ફેમિલી ફોટો આવી સામે, જાણો શું છે દીકરીનું નામ\nPosted on 3:50 pm December 27, 2019 12:39 pm December 28, 2019 Author Charu ShahComments Off on ખુશખબર: સલમાન પોતાના જન્મદિવસે બન્યો મામા, બહેન અર્પિતાએ આપ્યો દીકરીને જન્મ\nબૉલીવુડ એક્ટર સલમાન ખાન આજે તેનો 54મોં જન્મ દિવસ મનાવી રહ્યો છે. તેના જન્મદિવસને વધારે સ્પેશિયલ બનાવ્યો હોય તો તેની બહેન અર્પિતા શર્મા અને આયુષ શર્માએ. અર્પિતા અને આયુષે સલમાન ખાનને શાનદાર ગિફ્ટ આપી છે.\nA post shared by Bombay Times (@bombaytimes) on Dec 27, 2019 at 12:40am PST\nસલમાન ખાનની બહેન અર્પિતા બીજી વાર માતા બની ગઈ છે. તેને એક સુંદર બાળકીને જન્મ આપ્યો છે. આ વાતની જાણકારી એકટર અને અર્પિતાના પતિ આયુષ શર્માએ હોસ્પિટલની બહાર પેપરાજિ સાથે આ ખુશીની જાણ કરી હતી.\nજણાવી દઈએ કે, આયુષ અને અર્પિતાને એક3વર્ષનો પુત્ર આહિલ છે.\nA post shared by Aayush Sharma (@aaysharma) on Dec 27, 2019 at 12:33am PST\nજણાવી દઈએ કે, સલમાન ખાન તેની બહેન સાર્થે રહી શકે તે માએ તેનો જન્મદિવસ પનવેલની બદલે સોહેલ ખાનના ઘરે સેલિબ્રેટ કર્યો હતો. સલમાન અને અર્પિતા વચ્ચે સ્પેશિયલ બોન્ડિંગ જોવા મળે છે. અર્પિતા સલમાન ખાન સાથેની તસ્વીર શેર કરતી રહે છે. સલમાન પણ અર્પિતાને બેહદ પ્રેમ કરે છે.\nA post shared by The Style Nut (@thestylenutweb) on Dec 27, 2019 at 1:43am PST\nએક મીડિયા રિપોર્ટ અનુસાર, અર્પીતા અને આયુષે સલમાનના બર્થડે પર બીજા બાળકનું આયોજન સલમાન ખાનના બર્થડેના દિવસે જ બનાવ્યું હતું.\nA post shared by Bollywood Report (@bollywoodreport) on Dec 27, 2019 at 12:51am PST\nખુબ જ રોયલ જિંદગી જીવે છે અભિનેતા અક્ષય કુમાર, 260 કરોડના જેટ ઉપરાંત આ5મોંઘી વસ્તુઓને છે મલિક\nPosted on 10:05 am September 9, 2020 9:27 am September 9, 2021 Author Niraj Patel\nઅભિનેતા અક્ષય કુમાર ના માત્ર બોલીવુડનો હીરો છે પરંતુ અસલ જીવનમાં પણ તેના કામ કોઈ હીરો કરતા કામ નથી. ફિલ્મોમાં અક્ષયનું ખુબ મોટું નામ છે તો સામાન્ય જીવનમાં પણ અક્ષયના કામની લોકો પ્રસંશા કરે છે. કોરોના મહામારી દરમિયાન અક્ષયે 25 કરોડના દાન ઉપરાંત પણ ઘણું બધું કર્યું છે. પણ વાત કરીએ અક્ષયના રોયલ જીવનની તો More..\nPosted on 12:25 pm July 20, 2021 6:49 pm July 22, 2021 Author Shah Jina\nનસીબ હોય તો સલમાનના ભાઈ જેવા, મલાઈકા પછી 22 વર્ષ નાની રૂપસુંદરી પટાવી- ગર્લફ્રેન્ડનું ફિગર જોઈને મગજ કામ નહિ કરે જુઓ PHOTOS બોલિવુડ અભિનેતા અરબાઝ ખાન આમ તો ઘણીવાર પત્ની મલાઇકા અરોરાને લઇને ચર્ચામાં રહે છે. પરંતુ જયારથી તેમનો તલાક થયો છે ત્યારથી તે તેમની હોટ અને ગ્લેમરસ ગર્લફ્રેન્ડ જોર્જિયા એન્ડ્રિયાનીને લઇને ખબરોમાં રહે છે. More..\nPosted on 8:14 pm June 2, 2020 10:58 am February 4, 2021 Author Charu Shah\nબોલીવુડમાં જગ્યા બનાવવામાં અને ખુદને ઇન્ડસ્ટ્રીઝમાં જગ્યા બનાવવીએ બેહદ મુશ્કેલ કામ છે. ફિલ્મમાં એક રોલ મેળવવા માટે વર્ષો સુધી મહેનત કર્યા બાદ અને લાંબા સંઘર્ષ કર્યા બાદ એક સફળ એક્ટર બની શકે છે આ વાર ઇન્ડસ્ટ્રીઝના સ્ટાર કિડને લાગુ પડે છે. ભલે તેને મોટા પડદા પર આસાનીથી એન્ટ્રી મળી શકે પરંતુ તેને ખુદને સાબિત કરવા More..\nવિધવા પુત્રવધુના લગ્ન કરાવી સમાજને એક નવી પ્રેરણા આપતો પોરબંદરનો ગઢવી પરિવાર, વાંચીને તમે પણ તેમના આ કાર્યને બિરદાવશો\nપદ્મિની કોલ્હાપુરની બર્થડે સેલિબ્રેશનમાં પહોંચી શ્રદ્ધા કપૂર, જુઓ7તસ્વીર\n8:54 am July 6, 2019 Charu Shah Comments Off on આ એક્ટરના પિતાની ભવિષ્યવાણી બાદ ધીરુભાઈ અંબાણી બન્યા હતા કરોડપતિ, આજે પણ ઘનિષ્ઠ સંબંધ\n12:20 pm March 21, 2020 Niraj Patel Comments Off on 2019નું સૌથી વધુ જોવાયેલું ગુજરાતી ગીત શું તમે જોયું છે? અત્યાર સુધી3કરોડથી વધુ લોકોએ જોઈ લીધું, બાકી હોય તો જોઈ લો


Shishir Ramavat: મૈં ગલીયોં કા રાજા, તૂ મહલોં કી રાની\nમુંબઈ સમાચાર - બુધવાર સપ્લીમેન્ટ - મણકો 1\nકોલમ: હોલીવૂડ 100: મરતાં પહેલાં અચૂક જોવી પડે એવી વિદેશી ફિલ્મો\n‘રોમન હોલીડે’ એટલે અલ્લડ રાજકુમારી, થનગનતો યુવાન અને અફલાતૂન પ્રેમકહાણી. આ ઓલ-ટાઈમ-ગ્ર્ોટ રોમેન્ટિક કોમેડીથી સિનેમાજગતને એક અદભુત અભિનેત્રી મળી - ઑડ્રી હેપબર્ન.\nતો આજથી શરુ થઈ રહી છે સિનેમાપ્રેમીઓને મજા પડી જાય એવી બ્રાન્ડ-ન્યુ કોલમ. યાદ રહે, કોલમના શીર્ષકમાં ‘હોલીવૂડ’ શબ્દ પ્રતીકાત્મક રીતે વપરાયો છે. અહીં આપણે માત્ર અમેરિકન યા તો હોલીવૂડની ફિલ્મો જ નહીં, પણ વિશ્વભરની શ્રેષ્ઠતમ ફિલ્મો વિશે વિગતે વાત કરીશું. શરુઆત કરીએ ‘રોમન હોલીડે’થી.\nએન (ઑડ્રી હેપબર્ન) પશ્ચિમના કોઈ દેશની રાજકુમારી છે. આ દેશ જોકે ક્યો છે એનો ખુલાસો આખી ફિલ્મમાં એકેય વાર કરવામાં આવતો નથી. ભારે જીવંત અને ચંચળ છે આ રુપકડી રાજકુમારી. એ પોતાના રસાલા સાથે યુરોપના કેટલાક દેશોનાં પાટનગરોની મુલાકાતે નીકળી છે. ટૂર હાઈ પ્રોફાઈલ છે એટલે એ અખબારોમાં એની સારી એવી ચર્ચા છે. રાજકુમારીએ સ્વાભાવિક રીતે જ એણે પ્રોટોકોલનું ચુસ્તપણે પાલન કરવાનું હોય, ઘડિયાળના કાંટા પ્રમાણે ચાલવાનું હોય. ઈટાલીના પાટનગર રોમમાં એનની ધીરજ ખૂટે છે. બરાબરની ફ્રસ્ટ્રેટ થઈ ગઈ છે એ. એનું દિમાગ શાંત કરવા ડોક્ટર એને દવા આપે છે. અકળાયેલી રાજકુમારી ગુપચુપ પોતાના દેશની એમ્બેસીમાંથી છટકે છે. એ રોમમાં રાવ-રસાલા કે કોઈ પણ જાતને બંધન વગર સાવ એકલપંડે ભટકવા માગે છે.\nફરતાં ફરતાં એ કોઈ બેન્ચ પર આડી પડે છે. ડોક્ટરે આપેલી દવાની અસરને લીધે એની આંખ મળી જાય છે. હવે થાય છે આપણા હીરોની એન્ટ્રી. એનું નામ છે જૉ બ્રેડલી (Gregory પેક). એ રોમમાંથી પ્રસિદ્ધ થતાં ‘ડેઈલી અમેરિકન’ નામના અખબારનો રિપોર્ટર છે. બ્રેડલીને કલ્પના પણ કેવી રીતે હોય કે બેન્ચ પર આ રીતે સૂતેલી આ યુવતી રાજકુમારી હશે? એન પણ પોતાની અસલિયત છુપાવવા ખુદને એન્યા સ્મિથ તરીકે ઓળખાવે છે. એની પાસે ફદિયું ય નથી. દવાની અસર પણ હજુ પૂરેપૂરી ગઈ નથી. બ્રેડલી એક સજ્જનને શોભે એ રીતે એને ટેક્સીમાં ઘર સુધી મૂકવા આવવાની ઓફર કરે છે, પણ રાજકુમારીજી સહકાર આપે તોને? મૂંઝાયેલો બ્રેડલી યુવતીની સલામતી ખાતર નછૂટકે પોતાના ઘરે લઈ જાય છે. ફ્લેટ એટલો ટચૂકડો છે કે રાજકુમારી પૂછી બેસે છે, ‘શું આપણે લિફ્ટમાં છીએ?’ બ્રેડલી કહે છે, ‘ના ના, આ મારું ઘર છે!’ એન તો હકથી પલંગ પર કબ્જો જમાવીને ઊંઘી જાય છે. બ્રેડલી પછી ઊંચકીને એને કાઉચ પર સૂવડાવી દે છે. એનનો મહારાણી જેવા વર્તાવથી બ્રેડલીને ભારે નવાઈ લાગી રહી છે.\nબીજે દિવસે એનને સૂતી છોડીને બ્રેડલી કામ પર ભાગે છે. આજે એણે પ્રિન્સેસ એનની પ્રેસ કોન્ફરન્સમાં જવાનું હતું! એડિટર પૂછે છે કે ભાઈ, કેમ મોડું થયું? બ્રેડલી કહી દે છે: પ્રિન્સેસ એનનો ઈન્ટરવ્યુ લઈને આવી રહ્યો છું, સર. એડિટર તાડૂકે છે: તું મને બેવકૂફ સમજે છે? રાજકુમારી ઓચિંતા બીમાર થઈ ગઈ હોવાથી પ્રેસ કોન્ફરન્સ તો કેન્સલ થઈ ગઈ છે! બ્રેડલી છોભીલો પડી જાય છે. એડિટર એને પ્રિન્સેસ એનની તસવીર દેખાડે છે. બ્રેડલીની આંખો ચાર થઈ જાય છે. પોતે જેને અબળા સમજીને પોતાની ઘરે લાવ્યો છે એ બીજું કોઈ નહીં, પણ ખુદ પ્રિન્સેસ જ છે! બ્રેડલીને તરત એક સ્કૂપ દેખાય છે. એ ગુમાનથી કહે છે: સાહેબ, ફિકર ન કરો. મને થોડો સમય આપો. હું પ્રિન્સેસ એનનો એક્સક્લુઝિવ ઈન્ટરવ્યુ તમને આપું છું. બદલામાં તમારે મને પાંચ હજાર ડોલર ચૂકવવા પડશે. તંત્રી કહે છે: પણ ન લાવ્યો તો? બ્રેડલી છાતી ઠોકીને કહે છે: તો પાંચસો ડોલર હું તમને સામા આપીશ!\nબ્રેડલી ફટાફટ ઘરે પાછો જાય છે. રાજકુમારીને એ કહેતો નથી કે પોતે પ્રેસ રિપોર્ટર છે. બ્રેડલી એને આખું રોમ ઘુમાવવાનો પ્રસ્તાવ મૂકે છે. રાજકુમારી જોકે ના પાડીને નીકળી જાય છે. બ્રેડલી જેવા પાક્કો પત્રકાર આટલી મોટી સ્ટોરી આસાનીથી થોડો છોડી દે? એ યેનકેન પ્રકારેણ એનને મનાવી જ લે છે. બન્ને આખો દિવસ રોમમાં ખૂબ રખડે છે. બ્રેડલીનો ફોટોગ્ર્ાાફર દોસ્ત અગાઉથી નક્કી કર્યા મુજબ બન્નેની પાછળ પાછળ ફરીને ચુપચાપ તસવીરો ખેંચતો રહે છે. બ્રેડલીને સમજાય છે કે એનનું સપનું તો કોઈપણ નોર્મલ સ્ત્રી જેવું સીધુંસાદું જીવન જીવવાનું છે. એ બે દિવસથી ગાયબ છે એટલે એમ્બેસીમાં ધમાલ મચી છે. આખરે ગવર્મેન્ટ એજન્ટસ એને શોધી કાઢે છે. એમનાથી બચવા ફરી ભાગાદોડી અને ધમાચકડીનો સિલસિલો શરુ થાય છે. આ ઘટનાપ્રચુર સહવાસ દરમિયાન બન્ને એકમેકના પ્રેમમાં પડી જાય છે. અલબત્ત, રાજકુમારી જાણે છે કે આ સંબંધનું કોઈ ભવિષ્ય નથી. બ્રેડલીને અલવિદા કહીને એ ભારે હૈયે એમ્બેસી જતી રહે છે.\nદરમિયાન તંત્રીને બાતમી મળે છે કે રાજકુમારી ખરેખર માંદી નહીં, પણ ગાયબ હતી. એને શંકા છે બ્રેડલી પાસે નક્કી રાજકુમારી વિશે કંઈક ઈન્ફર્મેશન છે. એ માહિતી કઢાવવાની બહુ કોશિશ કરે છે, પણ બ્રેડલી એક જ વાત કહ્યા કરે છે: હું રાજકુમારી વિશે કશું જ જાણતો નથી. એણે નક્કી કરી નાખ્યું છે કે પોતાની પાસે રાજકુમારી વિશે એક અક્ષર પણ નહીં લખે. એણે ફોટોગ્ર્ાફરને પણ મનાવી લીધો છે.\nફિલ્મની ક્લાઈમેક્સ ખૂબ સુંદર છે. બીજા દિવસે પ્રેસ કોન્ફરન્સ યોજાઈ છે. પ્રિન્સેસ પોતાના શાહી પોશાકમાં મંચ પર બેઠી છે. સામે પત્રકારો ગોઠવાયા છે. એમાં બ્રેડલી અને એના ફોટોગ્ર્ાફર દોસ્તને જોઈને રાજકુમારી ચોંકે છે. ફોટોગ્ર્ાફરે ગઈ કાલે લીધેલી તસવીરો એક કવરમાં ચુપચાપ રાજકુમારીને સોંપી દે છે અને કહે છે: આ છે તમારી રોમન હોલીડેની યાદગીરી! બ્રેડલી ઈશારાથી એને દૂરથી કહે છે કે રાજકુમારીજી, ડોન્ટ વરી. તમારું સિક્રેટ ક્યાંય બહાર નહીં જાય! પ્રેસને સંબોધતી વખતે રાજકુમારી સાંકેતિક રીતે બ્રેડલીનો આભાર માને છે, એના પ્રત્યેનો પ્રેમ અને કૃતજ્ઞતા વ્યક્ત કરે છે. પ્રેસ કોન્ફરન્સ પૂરી થાય છે. રાજકુમારી ઊભી થઈને હૉલનાં દરવાજા તરફ ડગલાં માંડે છે. એ જાણે કે વિચારી રહી છે કે રોમની આ મુલાકાત ક્યારેય નહીં ભુલાય. બ્રેડલી સાથે આકસ્મિકપણે બંધાયેલો અને અચાનક અધૂરો રહી ગયેલો સંબંધ હવે આખી જિંદગીનું સંભારણું બની રહેશે! બ્રેડલી એને જતાં જોઈ રહે છે. ના, હિન્દી ફિલ્મના નાયકની જેમ બ્રેડલી મનોમન એવું બિલકુલ બોલતો નથી કે પલટ, પલટ... એક છેલ્લી નજર મારા પર ફેંક! અહીં બ્રેડલી બિલકુલ મૌન રહે છે, એને માનભેર જવા દે છે. આ ગરિમાભરી ક્ષણ પર ફિલ્મ પર પૂરી થાય છે.\n59 વર્ષ પહેલાં રિલીઝ થયેલી આ અફલાતૂન બ્લેક-એન્ડ-વ્હાઈટ ફિલ્મે દર્શકોને મુગ્ધ કરી નાખ્યા. એક સીધાસાદા નોર્મલ જુવાન માટે પ્રિન્સેસને પ્રેમ કરવો કદાચ અલ્ટિમેટ ફેન્ટસી છે. ‘રોમન હોલીડે’માં આ ફેન્ટસી કમાલ રીતે આકાર લે છે. આખી ફિલ્મ દરમિયાન મરક મરક થતા દર્શકનું હૃદય ક્લાઈમેક્સ વખતે સહેજ ભારે બની જાય છે.\nઆખેઆખી રોમમાં શૂટ થઈ હોય એવી આ પહેલી અમેરિકન ફિલ્મ છે. તમામ ડિપાર્ટમેન્ટ્સમાં અવ્વલ સાબિત થયેલી આ ફિલ્મને કંઈકેટલાય અવોર્ડ્ઝ મળ્યા. શૂટિંગ પૂરું થયું પછી હીરો ગ્ર્ોગરી પેકે ડિરેક્ટર વિલિયમ વાઈલરને કહી રાખ્યું હતું: ઑડ્રીને આ ફિલ્મ માટે ચોક્કસપણે ઓસ્કર મળવાનો છે. તમે લખી રાખો! એવું જ થયું. ઑડ્રી હેપબર્ને બેસ્ટ એક્ટ્રેસનો ઓસ્કર જીતી લીધો. ફિલ્મને બેસ્ટ કોસ્ચ્યુમ ડિઝાઈન (બ્લેક એન્ડ વ્હાઈટ) અને બેસ્ટ રાઈટિંગ માટેના ઓસ્કર પણ મળ્યા. ઑડ્રી ફિલ્મ ઈન્ડસ્ટ્રીમાં નવી સવી હતી. આ ફિલ્મ તેનો પહેલો મોટો બ્રેક હતો. ‘રોમન હોલીડે’એ એને રાતોરાત દુનિયાભરના પ્રેક્ષકોની સ્વીટહાર્ટ બનાવી દીધી.\nમજા જુઓ. Gregory પેક અને ઑડ્રી હેપબર્ન કંઈ આ ફિલ્મ માટે ઓરિજિનલ ચોઈસ નહોતાં. મૂળ તો ફ્રેન્ક કાપ્રા આ ફિલ્મ ડિરેક્ટ કરવાના હતા. કેરી ગ્ર્ાન્ટ અને એલિઝાબેથ ટેલરને મુખ્ય ભુમિકામાં લેવાની એમની ઈચ્છા હતી. પણ પરિસ્થિતિ બદલાઈ અને ડિરેેક્ટર તરીકે વિલિયમ વાઈલરની વરણી થઈ. એલિઝાબેથ ટેલર કોઈક કારણસર આ ફિલ્મ ન કરી શકી. તેથી ઑડ્રી હેપબર્ન નામની નવોદિત એક્ટ્રેસની વરણી કરવામાં આવી. કેરી ગ્ર્ાાન્ટે એવું કારણ આપ્યું કે ઑડ્રી સાથે મારી જોડી નહીં જામે, એની સામે હું બહુ મોટો દેખાઈશ. આથી તેઓ પણ ખસી ગયા અને એમની જગ્યાએ Gregory પેક ગોઠવાઈ ગયા.\nરાજકુમારીના રોલ માટે ઓડ્રીની પસંદગી શી રીતે થઈ એની કથા પણ ખૂબ ઈન્ટરેસ્ટિંગ અને જાણીતી છે. બન્યું એવું કે ઑડ્રી સ્ક્રીન ટેસ્ટ આપવા માટે આવેલી ત્યારે કેમેરામેનને ખાનગીમાં સૂચના અપાઈ હતી કે ડિરેક્ટર ‘કટ’ બોલે પછી પણ તું કેમેરા બંધ ન કરતો, શૂટ કરવાનું ચાલુ રાખજે. કેમેરામેને એવું જ કર્યું. ‘કટ!’ સાંભળ્યાં પછી ઑડ્રી ડિરેક્ટર સાથે સીન ડિસ્કસ કરવા લાગી. એની હાવભાવ, એની હાથ ઉછાળીને વાતો કરવાની સ્વાભાવિક મુદ્રાઓ કેમેરામાં ઝીલાતી ગઈ. પ્રોડ્યુસર-ડિરેક્ટર વિલિટમ વાઈલરને સ્ક્રીન ટેસ્ટ કરતાંય ઑડ્રીની નેચરલ પર્સનાલિટી એટલી બધી ગમી ગઈ કે એને જ ફિલ્મની લીડ હિરોઈન બનાવવાનો નિર્ણય કરી લીધો. રેસ્ટ ઈઝ હિસ્ટ્રી!\n‘રોમન હોલીડે’ ફેક્ટ ફાઈલ\nડિરેક્ટર-પ્રોડ્યુસર: વિલિયમ વાઈલર\nકલાકાર : Gregory પેક, ઑડ્રી હેપબર્ન\nકથા : ડાલ્ટન ટ્રમ્બો\nસ્ક્રીનપ્લે : ડાલ્ટન ટ્રમ્બો, ઈઆન હન્ટર, જોન ડિગટન\nભાષા : અંગ્ર્ોજી\nરિલીઝ ડેટ : 27 ઓગસ્ટ, 1953\nરનિંગ ટાઈમ : 1 કલાક 58 મિનિટ\nઅવોર્ડઝ : ઑડ્રી હેપબર્નને બેસ્ટ એક્ટ્રેસ માટેનો ઓસ્કર,\nબાફ્ટા અને ગોલ્ડન ગ્લોબ અવોર્ડઝ. ઉપરાંત બેસ્ટ કોસ્ચ્યુમ ડિઝાઈન અને બેસ્ટ રાઈટિંગ માટે ઓસ્કર અવોર્ડઝ.\nLink to Mumbai Samachar website:\nPosted by Shishir Ramavat at 5:36 AM\nraju December 12, 2012 at 6:01 AM\nસુંદર શ્રેણીની ખુબસુરત રજૂઆત.\nNirav December 12, 2012 at 9:17 PM\nશિશિર સર ખુબ જ સુંદર નજરાણું :)\nજોગાનુજોગે મેં પણ IMDb Top 250ની નીચેથી માંડીને ઉપર સુધી ની સફર શરુ કરી છે\n!, પણ શિશિર સર એક વિનંતી છે કે પ્લીઝ તમે ફિલ્મનો પૂરેપૂરો પ્લોટ ન કહી દેતા\n, પ્લીઝ પ્લીઝ પ્લીઝ :)\nઅને હા સર કદાચ , આ મુવી પરથી જ આમીર ખાન અને પૂજા ભટ્ટ વાળું " દિલ હે કી\nમાનતા નહિ "બન્યું હતું ને ?\n( Somehow the credentials did not match ! )


મોંઘા સિગ્મા કેમેરા ફલાશેસIndia માં | PriceDekho.com\nExpensive સિગ્મા કેમેરા ફલાશેસ India ભાવ\nExpensive સિગ્મા કેમેરા ફલાશેસIndia 2018 માં\n19 Dec 2018 ના રોજ કે Rs. 17,999 સુધી લઇને India માં ખરીદો મોંઘા કેમેરા ફલાશેસ. ભાવ સરળ અને ઝડપી ઓનલાઇન સરખામણી માટે અગ્રણી ઓનલાઇન સ્ટોર્સ માંથી મેળવવામાં આવે છે. ઉત્પાદનો વિશાળ શ્રેણી મારફતે બ્રાઉઝ કરો: કિંમતોની તુલના કરો , સ્પષ્ટીકરણો અને સમીક્ષાઓ દૃશ્ય ચિત્રો અને શેર ભાવમાં તમારા મિત્રો સાથે વાંચો. સૌથી વધુ લોકપ્રિય છે ખર્ચાળ કરો સિગ્મા ફ્લેશ લઈટ India માં સિગ્મા એફ્૬૧૦ મેક્રો ફ્લેશ બ્લેક Rs. 10,999 પર રાખવામાં આવી છે.\nભાવ રેંજ માટે સિગ્મા કેમેરા ફલાશેસ < / strong>\n4 સિગ્મા કેમેરા ફલાશેસ રૂ કરતાં વધુ માટે ઉપલબ્ધ છે. 10,799. સૌથી વધુ કિંમતનું ઉત્પાદન સિગ્મા એફ 610 ડગ સુપર ફોર કેનન ફ્લેશ ફ્લેશ પર ઉપલબ્ધ Rs. 17,999 પર India છે. શોપર્સ સ્માર્ટ નિર્ણયો લેવાની અને ઓનલાઇન ખરીદી પ્રીમિયમ ઉત્પાદનો આપેલ શ્રેણીમાં પસંદ કરી શકો છો, તુલના કિંમતોમાં વધારો કરશે. કિંમતો Mumbai, New Delhi, Bangalore, Chennai, Pune, Kolkata, Hyderabad, Jaipur, Chandigarh, Ahmedabad, NCR વગેરે ઓનલાઇન શોપિંગ જેમ તમામ મોટા શહેરોમાં સમગ્ર માન્ય છે.\nટોપ 10સિગ્મા કેમેરા ફલાશેસ\nતાજેતરનાસિગ્મા કેમેરા ફલાશેસ\nસિગ્મા એફ 610 ડગ સુપર ફોર કેનન ફ્લેશ ફ્લેશ\n- નંબર ઓફ ફલાશેસ 120 (Alkaline Batteries), 160 (Nicd, Ni-MH Batteries)\nસિગ્મા એફ 610 ડગ સાત ફોર નિકોન ફ્લેશ ફ્લેશ


ચર્ચા:મહાવીર જયંતી - વિકિપીડિયા\nTo change this page's name to મહાવીર જન્મ કલ્યાણક[ફેરફાર કરો]\nIn the community this name is discouraged to be used and that is why I request editors to discuss on Changing this page's name to 'મહાવીર જન્મ કલ્યાણક' or "વીર તેરસ" also give your suggestions. Rishabh.rsd (ચર્ચા) ૧૫:૫૦, ૧ ઓગસ્ટ ૨૦૧૯ (IST)\nવીર તેરસ because it's the 13th day of Jain Calendar teras signifying 13 Rishabh.rsd (ચર્ચા) ૧૫:૫૨, ૧ ઓગસ્ટ ૨૦૧૯ (IST)\n@Rishabh.rsd:વિકિપીડિયા સર્વ ને માટે છે અને તેમાં માત્ર તેવા જ ફેરફારો કરી શકાય છે કે જે સામાન્ય નામ થી જનમાનસ માં પ્રચલિત હોય, સંદર્ભ યુક્ત હોય અને અગાઉ પણ આપને કહી ચુક્યો છું કે વિકિ એ કોઈ ધર્મના ઇજારે ચાલતી નથી, આપે સુચવેલ સુધારો અંદર ઉમેરી શકાશે પણ આવી ભાંગફોડ અહિં ચાલશે નહિં. આ કોઈ પાઠશાળાની ચોપડી નથી, આ વિકિ છે અને મારા ટૉક પેજ પર પુછ્યાં વિના ફેરફાર કરવા નહિં. --હર્ષિલ મહેતા (ચર્ચા) ૧૭:૫૫, ૧ ઓગસ્ટ ૨૦૧૯ (IST)\nBtw, ટોક પેજ/ચર્ચા પાના પર કોઇ પણ વ્યક્તિ સંદેશો મૂકી શકે છે. એ માટે પૂછવાની જરૂરી નથી! --કાર્તિક મિસ્ત્રી ચર્ચા ૦૯:૫૭, ૨ ઓગસ્ટ ૨૦૧૯ (IST)\n@KartikMistry: હા તે હું જાણું છું પરંતુ મારા ટોક પેજ પર તેમનાથી સુધારો કરવો યોગ્ય નથી. સંદેશો મૂકવાની ના નથી પણ સંદેશો મૂક્યાં પછી તેને સ્પેસિફિક રીપ્લાય કર્યાં પછી તેઓ પોતાનો સંદેશો બદલી નાખે છે, જે ખોટું છે. —હર્ષિલ મહેતા (ચર્ચા) ૧૦:૨૬, ૨ ઓગસ્ટ ૨૦૧૯ (IST)\nભાઈ @Harshil169:, આ મારા સાંપ્રદાયિક વિચાર નથી પણ જૈન scriptures મા તીર્થંકર વિશેષ માટે જયંતી નો ઉપયોગ નથી અને એ ધર્મ ના સંતો પણ જયંતી નો ઉપયોગ discourage કરે છે.. એના ઉપયોગ થી ધર્મ ના લોકો ને ખોટું તો ના લાગવું જોઈએ ને, અને જન માણસ મા પ્રચલિત નામ હોય તો એનું મતલબ એ નથી કે કોઈ ધર્મ ના વિચારો નો અપમાન થાએ. પાઠશાલા ની ચોપડી નથી તો તમે શું અપમાન કરી શકો કોઈ ધર્મ ના વિચારો નુ? આમ તો જન માણસ મા પાકિસ્તાન ઍ ટેરરિસ્ટ કાર્ય કરવા તરીકે લોગ ઓળખે છે પણ શું વિકિપીડિયા ઉપર એ આર્ટિકલ નું નામ "પાકિસ્તાન તેરરિસ્ટ" આવું લખાય ખરા? શું વિજય માલ્યા ને ચોર સંબોધિત કરવામાં આવે? કસાબ ને ટેરરિસ્ત નું સફીક્સ use કરાય? હું માનું છું કે વિકિપીડિયા સર્વ માટે છે પણ કોઈ વિચારો ને તો ઠેસ ના પોહોચવી જોઈએ ના. @KartikMistry: ભાઈ અને બીજા એડિટર જે interested હોય કૃપા article નું ટોપિક ચેન્જ કરવા માટે નો discussion કરશો અને સુઝાવ આપશો.પ્રણામ. Rishabh.rsd (ચર્ચા) ૧૭:૫૬, ૪ ઓગસ્ટ ૨૦૧૯ (IST)\n"https://gu.wikipedia.org/w/index.php?title=ચર્ચા:મહાવીર_જયંતી&oldid=669258" થી મેળવેલ\nઆ પાનાંમાં છેલ્લો ફેરફાર ૪ ઓગસ્ટ ૨૦૧૯ના રોજ ૧૮:૦૩ વાગ્યે થયો.


Indonesian Man Survives 48 Days Lost at Sea, – News18 Gujarati\n48 દિવસ સુધી સમુદ્રમાં રહ્યો આ યુવક, જાણો કઇ રીતે બચાવ્યો જીવ\nઇન્ડોનેશિયાનો એક કિશોર સમુદ્રમાં માછલી પકડવા માટેની જાળમાં 48 દિવસ સુધી તરતો રહ્યો.\nLast Updated : September 25, 2018, 11:16 IST\nઇન્ડોનેશિયાનો એક કિશોર સમુદ્રમાં માછલી પકડવા માટેની જાળમાં 48 દિવસ સુધી તરતો રહ્યો. અધિકારીઓએ સોમવારે કહ્યું કે યુવકને એક માલવાહક જહાજે સુરક્ષિત બચાવી લીધો છે અને તેને જાપાન લઇ જવામાં આવ્યો છે.\nઓસાકામાં ઇન્ડોનેશિયા વાણિજ્ય દૂતાવાસના એક રાજનયિકે ન્યૂઝ એજન્સી એફે સાથે પુષ્ટિ કરી કે 19 વર્ષના અલ્દી નોવલ આદિલાંગ હાલ સ્વસ્થ છે. તેને તેના પરિવાર પાસે મોકલી દેવામાં આવ્યો છે.\nઅલ્દીને માછલી પકડવા લાકડીના એક તરતી જાળ પર લાઇટ લગાવવા માટે તૈનાત કરવામાં આવ્યો હતો. જેથી માછલીઓ રોશની જોઇને આકર્ષિત થાય. તે ઉત્તરી સુલવેસી કિનારેથી આશરે 125 કિલોમીટર દૂર હતો. સ્પતાહમાં કોઇ એકવાર તેની પાસે જતો હતો અને તેની પાસે જમા થયેલ માછલીઓ લઇને જતો હતો.\n14 જુલાઇના રોજ તે ઉભો રહેતો હતો તેની દોરી તૂટી ગઇ અને તેજ પવન તેને ઉત્તર તરફ લઇ ગઇ. લાકડીના આ ઠાંચામાં એન્જિન ન હતું અને તે લહેરોની સાથે અહીં તહીં ભટકવા લાગ્યો. પરંતુ અલ્દી પાસે એક સૌર ઉર્જાવાળો રેડિયો હતો. જેનાથી તેણે ઓછામાં ઓછા 10 જહાજોને સંપર્ક કરવાનો પ્રયત્ન કર્યો.\nછેલ્લે પનામાના ઝંડાવાળા એક જહાજ એમવી અપીજિમોએ તેના રેડિયો સિગ્નલને પકડી લીધા અને 31 ઓગસ્ટના રોજ તેને સુરક્ષિત બચાલવી લેવામાં આવ્યો.\nFirst published: September 25, 2018, 10:07 IST


Bollywood Films Lip lock Scene Mainer Time Unlocked The Controversies|શું ઐશ્વર્યા અને રીતિકના Kiss પર ભડક્યો હતો અભિષેક બચ્ચન? બિગ બી સહિતના પરિવારજનો પણ થયા હતા નારાજ\nBollywood Films Lip lock Scene Mainer Time Unlocked The Controversies\nકિસિંગ સીન / શું ઐશ્વર્યા અને રીતિકના Kiss પર ભડક્યો હતો અભિષેક બચ્ચન? બિગ બી સહિતના પરિવારજનો પણ થયા હતા નારાજ\nરીતિક-ઐશ્વર્યાએ ‘ધૂમ-2’માં આપ્યો હતો કિસિંગ સીન.\nઅમૃતા અરોરા અને ઈશા કોપિકરના કિસિંગ સીને પણ ઘણી ચર્ચા મેળવી હતી. બંનેએ ફિલ્મ ‘ગર્લફ્રેન્ડ’ માટે આ કિસિંગ સીન આપ્યો હતો. આ ફિલ્મ નહોતી ચાલી પરંતુ બંને એક્ટ્રેસની સારી એવી લાઈમલાઈટ મળી હતી.\nમલ્લિકા શેરાવતની ફિલ્મ ‘ખ્વાહિશ’ની સ્ટોરી કે સ્ટાર કાસ્ટ કોઈને યાદ નથી. પરંતુ આ ફિલ્મના કિસિંગ સીન ઘણા ચર્ચામાં રહ્યાં હતા. આ ફિલ્મમાં મલ્લિકાએ 17 કિસિંગ સીન આપ્યા હતા અને આ જ કારણે ફિલ્મ ચર્ચામાં આવી હતી.\n‘હે રામ યે ક્યા હુઆ’માં કમલ હાસન અને રાની મુખર્જીના કિસિંગ સીને ઘણો મોટો વિવાદ સર્જયો હતો. આ ઉપરાંતના ઈન્ટિમેટ સીન ટ્રેલરમાં જ જોવા મળ્યા હતા. જોકે છતાં ફિલ્મ બોક્સ ઓફિસ પર ફ્લોપ રહી હતી.\n‘બ્લેક’ ફિલ્મમાં રાની મુખર્જી અને અમિતાભ બચ્ચનનું કિસિંગ સીન ઘણો વિવાદમાં રહ્યો હતો. કારણ કે ફિલ્મમાં અમિતાભ એક ટીચરના રોલમાં હતા. સ્ટુડન્ટ અને ટીચરના કિસિંગ સીન પર ઘણા લોકોએ વિરોધ નોંધાવ્યો હતો.\nફિલ્મ ‘રાજા હિન્દુસ્તાની’માં આમિર અને કરિશ્માના કિસિંગ સીનને કઈ રીતે ભૂલી શકાય. આ સીન બોલિવૂડ ફિલ્મ્સના લાંબા કિસિંગ સીનમાંથી એક છે. રસપ્રદ વાત એ છે કે ડિરેક્ટર આ સીનને બિભત્સ બનાવવા નહોતા માગતા એટલે ઓછા મ્યૂઝિક અને ડ્રામા સાથે તેને શૂટ કર્યું હતું.\nFeb 19, 2019, 06:54 PM IST\nમુંબઈઃ 2016માં આશુતોષ ગોવારિકરે રીતિક રોશનને લઈને સિંધુખીણની સંસ્કૃતિ પર 115 કરોડ રૂપિયાના ખર્ચે ‘મોહેંજો દારો’ ફિલ્મ બનાવી હતી. આ ફિલ્મ બોક્સ ઓફિસ પર ઊંધે માથે પટકાઈ હતી. હવે ફરી પાછા ન્યૂઝ આવ્યા છે કે, પાંચેક હજાર વર્ષ જૂની હડપ્પીયન સંસ્કૃતિ પર 200 કરોડ રૂપિયાના તોતિંગ બજેટ સાથે વધુ એક ફિલ્મ બની રહી છે. રિલાયન્સ એન્ટરટેનમેન્ટે પ્રોડ્યુસ કરેલી આ ફિલ્મ વિનીત બાજપેયીની બેસ્ટસેલર પુસ્તક શ્રેણી ‘હડપ્પા’ પર આધારિત હશે. રસપ્રદ વાત એ છે કે આ ફિલ્મમાં પણ લીડ રોલમાં રીતિક રોશનના નામની ચર્ચા થઈ રહી છે. આ રિલિજિયસ અને માઈથોલોજિકલ થ્રિલર ફિલ્મ હૉલિવૂડની પ્રખ્યાત ફિલ્મ સિરીઝ ‘લોર્ડ ઓફ ધ રિંગ્સ’ના સ્કેલની બનશે તેવો દાવો થઈ રહ્યો છે. રીતિક રોશન બોલિવૂડમાં જેટલો પોતાની એક્ટિંગ અને ડાન્સિંગ સ્કિલ્સના કારણે જાણીતો છે તેટલો જ અમુક વિવાદોના કારણે પણ ચર્ચામાં રહ્યો છે. એ પછી કંગના સાથેના અફેરનો હોય કે ઐશ્વર્યા રાયને ઓનસ્ક્રિન કિસ કરવાની ઘટના. વિવાદ ઘણીવાર તેની પાછળ જ હોય તેવું પ્રતિત થાય છે.\n‘ધૂમ-2’માં રીતિક-ઐશ્વર્યાની કિસ પર નારાજ થયો હતો બચ્ચન પરિવાર\n- 'ધૂમ 2'માં ઐશ્વર્યાએ રીતિક રોશન સાથે કિસિંગ સીન આપ્યો હતો. જેના પર અમિતાભ-જયાએ આપત્તિ દર્શાવી હતી. જ્યારે પતિ અભિષેક બચ્ચન તો ગુસ્સાથી લાલચોળ થયો હતો.\n- જે પછી ‘એ દિલ હૈ મુશ્કિલ’ના કારણે પણ બચ્ચન પરિવાર ઐશ્વર્યાથી નારાજ થયો હતો. જે પછી ઐશ્વર્યાને કહેવામાં આવ્યું કે તે એક સારા પરિવારની વહૂ છે. તેને પડદા પર આવા સીન કરવા એ શોભા નથી દેતાં.\n-ઐશ્વર્યાએ ડિરેક્ટર કરન જોહર પાસે ફિલ્મમાંથી આ સીન હટાવવાની માંગણી કરી હતી. જોકે પહેલા તો કરણે આ સીન હટાવવા માટે ના પાડી પરંતુ જ્યારે અમિતાભે તેને કહ્યું ત્યારે તે સીનને દૂર કરવા માટે તૈયાર થઇ ગયો.\n- ઉલ્લેખનીય છે કે, જ્યારે પણ સિલ્વર સ્ક્રિન પર કોઈ કિસિંગ દેખાડવામાં આવે છે ત્યારે વિવાદ થતો જ રહે છે.\n(આગળની સ્લાઈડ્સમાં જુઓ ફિલ્મ સ્ક્રિન પર જોવા મળેલા વિવાદાસ્પદ કિસિંગ સીન.....)


શ્રીકૃષ્ણના અનન્ય ભક્તઃ કવિ રસખાનજી | raskhan kavi - Sambhaav News\nશ્રીકૃષ્ણના અનન્ય ભક્તઃ કવિ રસખાનજી\nશ્રીરસખાન વ્રજભાષાના પ્રાચીન લબ્ધપ્રતિષ્ઠ કવિઓમાંના એક હતા. મુસલમાન હોવા છતાં શ્રીકૃષ્ણ કનૈયાના અનન્ય ભક્ત અને ઉપાસક હતા. પોતાના સમાજની ટીકા કે તિરસ્કાર ખમી લઈને પણ નીડરપણે પોતાનો ઇપ્સિતમાર્ગ ગ્રહણ કર્યો હતો. શ્રી મહાપ્રભુજી યમુનાષ્ટકમાં તે જણાવે છે કે શ્રી યમુનાનું પાન કરવાથી સ્વભાવ ઊર્ધ્વગામી બની જાય છે, તે પ્રમાણે શ્રીરસખાન યમુના પુલિન પર આળોટતા ખાનના આકાર બની ગયા હતા.\nએમણે કેટલું સાહિત્ય નિર્મિત કર્યું, એ ચોક્કસ ન કહી શકાય. જેમ બેગમ તાજ અને અલીખાન પઠાણનાં શ્રીનાં સ્વરૂપો મળે છે, તેમ મહાકવિ શ્રીરસખાનના સેવ્ય મળતા નથી; પરન્તુ એ નિર્વિવાદ છે કે તેઓ પુષ્ટિમાર્ગીય હતા, એટલું જ નહિ પણ સર્વતંત્ર સ્વતંત્ર પુષ્ટિભક્તના રંગથી તરબોળ હતા. અગોચર, બ્રહ્માંડ નાયક અને વ્યાપક પરમાત્માને તેઓ નહોતા ઓળખતા, પણ નન્દ-યશોદાના આંગણમાં ધૂળથી આચ્છાદિત એવા કનૈયાને જ પિછાનતા હતા, અને તેના લીલાસરોવરમાં જ ડૂબ્યા રહેતા.\nતેમની કવિમય કૃતિઓનો સાર નીચે પ્રમાણે છે :\n‘‘જો હું મનુષ્યરૂપે ફરીથી જન્મુ તો મારી એ અભિલાષા છે કે આ વ્રજનો ગોપ જેવો નહિ, પણ તે મધ્યનો જ એક થાઉં. પશુ યોનિ મને જો મળે તો શ્રીનન્દરાયની ગાયોમાંથી એક બનું. જડતા પ્રાપ્ત થાય તો શ્રીહરિદાસવર્ય શ્રીગોવર્ધનનો એક પ્રસ્તર થાઉં. અને જો પક્ષીઓમાં મારે પુનર્જન્મ લેવો પડે તો શ્રી યમુના પુલિન પરનાં તરુંઓની શાખાઓ પર બેસી ધ્યાનસ્થ બની શ્રીકૃષ્ણનો વેણુનાદ સાંભળતા વિહંગો (પક્ષીઓ) પૈકી એક થાઉં.’’\nતેમણે પ્રભુ પાસે ઐશ્વર્ય ભોગવિલાસ, એટલું જ નહિ, પણ કિંચિત સ્વાર્થે સુખ પ્રક્ટ નથી કર્યું. જેમ શ્રીમદગોપીજનોએ ફલપ્રકરણમાં રુરુદુઃ સુસ્વરં રાજન્ કૃષ્ણદર્શ નલાલસાઃ કેવલ એક જ વાર ત્રિભંગલલિત શ્રીનન્દનન્દનના મુખચન્દ્રનાં દર્શન થઈ જાય, એટલી જ આશા વ્યક્ત કરી હતી. લગભગ તેના જેવી જ કવિવરની નિષ્કામ અભિલાષ ઉક્તિ અવલોકાય છે.\n‘‘પ્રભુ જ્યારે શ્રીયશોદાજીથી શીઘ્ર ઊઠી, કલેવો કરી, સ્નાન કરી શૃંગાર ધરી ગોપોથી ઘેરાયેલા વ્રજસ્થિત ભક્તોને વિચિત્ર વેશે દર્શનનું સુખ આપતા, અને ક્ષણાદિમાં વિરહનો તાપ કલેશ ઉત્પન્ન કરતા વૃંદાવન પધારે છે, ત્યારે તેઓએ ધારણ કરેલ કાળી ધાબળી અને લાકડી પર કવિવર કહે છે કે હું સ્વર્ગ, પૃથ્વી અને પાતાળને ઓવારી નાખું, આઠે સિદ્ધિઓ અને નવે નિધિઓનાં સુખ મારા મને શ્રીનંદની ગાયો ચરાવવાની અપેક્ષાહીન છે, અરે ! એક જ વાર જો આ નેત્રથી ફરીથી વ્રજના વન ઉપવનો, સરિતા, સરોવરને જોવાનું મળે તો, વ્રજની કુંજો ઉપર રજત પ્રાસાદો ન્યોછાવર છે.’’\nઆમાં પ્રભુનાં ચરણોમાં આત્માનું સમર્પણ કરી દે છે. વાસ્તવિકમાં ખરું સુખ, ખરો આનંદ કેવલ શ્રીકૃષ્ણ જ છે. તેની પાસે બ્રહ્માંડોનું સુખ કશા હિસાબમાં નથી. ભક્તકવિ શ્રીદયારામ પણ ગાય છે કે – ‘‘વ્રજ વહાલું રે ! વૈકુંઠ નહિ આવું, ત્યાં હું નંદકુંવર ક્યાંથી લાવું ?’’ ખરું છે. શ્રીકૃષ્ણ વ્રજથી અતિરિક્ત સ્થળે નથી, અને જ્યાં તે છે, ત્યાં જ ખરું સુખ આનંદ અરે ! ભક્તોનું સર્વસ્વ છે. કવિવર આપણને તત્વ જ્ઞાન દેખાડી ભગવાનના સન્મુખ રહેવાનો બોધ આપે છે.\n‘‘પ્રત્યેક દેવાધિદેવો તેના ગુણાનુવાદ કરવા છતાંયે તેને પ્રાપ્ત કરી શકતા નથી. યોગીઓ અને તપસ્વીઓ જેના માટે સાધના કરે છે, એવા ત્રિભુવનપતિ વિશ્વમ્ભરને અહીર બાળાઓ છાશ અને માખણ માટે પોતાના આંગણમાં નાચ નચાવે છે.\nઅહં ભક્તપરાધીન ભક્ત્યાહમેકયા ગ્રાહ્યઃ વગેરે શાસ્ત્રોની ઉક્તિઓનો પડઘો કવિવરની ઉક્ત રચનામાં સ્પષ્ટરૂપે સંભળાય છે, અને સાથે સાથે જીવની નિઃસાધનતા, દુષ્ટતા અરે ! કપટતા સામે પ્રભુની કૃપાલુતા ભક્તાવશ્યતા અને નિષ્કપટતા તરવરી રહે છે. જે ગોપીઓ પ્રભુને નચાવે છે, તેને બુદ્ધિ નથી કે આ બ્રહ્માંડનો નાયક છે, તે તો તેમને કેવલ નંદનો નંદ યશોદાના ઉત્સંગમાં ક્રીડનાર વ્રજનો એક અહીર બાળક સમજે છે. કેટલાકોને નાના બાળકોને ટગાવી ટગાવીને એમને આપવાની ટેવ હોય છે. તેવી રીતે ગોપીઓ પણ પ્રભુને છાશ અને માખણ માટે પોતાના ફળિયામાં ટગાવી ટગાવી, નાચ નચાવી છાશ અને માખણ આપે છે. શ્રી યશોદાએ તો તેમને દોરીએ બાંધ્યા હતા.\nયોગીઓ જ્યારે હજારો વર્ષો યોગ સેવે, તપસ્વીઓ તપ કરે, છતાં તેમને પ્રત્યક્ષમાં જેનાં દર્શન નથી થતાં, અને હૃદયે આભાસ જ પ્રાપ્ત થાય છે. એવા તત્વને કુમારિકાઓ પોતાની પાસે માખણ અને છાશની યાચના કરવા છતાં ટગાવે છે, અને ધાર્યું કરાવીને છાશ માખણ અર્પે છે. વેદોના સિદ્ધાન્તને વશ કરવાની આવી શક્તિ અનન્ય ભક્તિ સિવાય અન્ય કોઈમાં નથી, એવો ઉપદેશ અહીં કવિવર આપે છે. (એક સખી પ્રભુની વેણુ ચોરી પ્રભુને રીઝવવા અન્ય સખીને કહે છે.)\nમયૂર પિચ્છને શિર પર ધારણ કરીશ, કંઠે ગુંજામાલ અલંકૃત કરીશ, પીતામ્બર ધરીશ, વેણુ ગ્રહણ કરીશ, ગાયોની પાછળ વનમાં ગોપો સાથે સંચરીશ, એટલું જ નહિ પણ આ મુરલીધરની અધરે ધરેલ મુરલીને હુંયે અધરે ધરીશ, કેમકે મને તે પ્રભુ અતિપ્રિય છે; એટલે તેને મેળવવા તું કહે તે સ્વાંગ ધારણ કરીશ.’’\n‘‘હે સખી ! જ્યારથી મેં પ્રભુને જોયા છે, ત્યારથી મર્યાદા વીસરી ગઈ છું. ઘરનું બંધન સ્વતઃ તૂટી ગયું છે. જે વેળા તે શ્યામસુન્દર ચારૂવિલોકન શ્રીકૃષ્ણનું સ્મરણ થયું હતું ત્યારે જ કામદેવે મને લૂંટી લીધી હતી. અર્થાત્ આધિપત્ય જમાવ્યું હતું. વર્ષામાં જેમ નદીઓ બંધને તોડી સાગર કને દોડી જાય છે, તેમ હું કુલ કાન-રૂપી મર્યાદાને તોડી શ્રીકૃષ્ણ પ્રતિ દોડી જઈશ, અને તેમાં જ મગ્ન બની પ્રભુની સ્વરૂપ સુધા-રસનું પાન મન ભરીને કરીશ.’’\n‘‘રજભર્યા, સુંદર ચોટીવાળા, આંગણાંમાં નુપૂરનો ઝંકાર કરતા, પીતાંબરધારી, કરોડો કામદેવના સૌંદર્યને લજ્જિત કરતા, પ્રભુના શ્રીહસ્તમાંથી જે પક્ષી માખણ રોટી ઊપાડી ઊડી જાય છે, તે ખરેખર ! ધન્ય છે.’’\nઉપલી ત્રણે રચનાઓના આશયમાં શ્રીકૃષ્ણની અનન્યતા એટલે શ્રીકૃષ્ણ પ્રતિ અનન્યતાનો ભાવ દ્રષ્ટિગોચર થાય છે. કવિવરની પ્રત્યેક રચનામાંથી ભગવદ્રસની મધુર-માદકતા સ્ત્રવ્યા કરે છે. શ્રીરસખાનજી શ્રીગુસાંઈજી પછી એતન્માર્ગીય થયા હોય એમ ભાસે છે. તેમની કૃતિઓને આજેય રાષ્ટ્રભાષા-સાહિત્યમાં અષ્ટસખાની રચનાઓ જેવો સમાદર પ્રાપ્ત થાય છે. વ્રજભાષા આધુનિક રાષ્ટ્રભાષા (નેશનલ લેંગ્વેજ)ની જનની છે. પ્રત્યેક પ્રાચ્ય, ઉત્તર અને પૂર્વના કવિઓએ સંસ્કૃત કવિઓના પગલે શ્રીકૃષ્ણ-રાધાની શૃંગાર-ગાથા ગાઈ છે. તેમાં અષ્ટસખા, તાજ અને કવિવર શ્રીરસખાન જેવા નિર્મલ, નિષ્કિંચન અને નિરોધપ્રાપ્ત ભક્તસમા કવિઓ અને કવયિત્રીઓની રચનોર્મિઓ અલૌકિક શ્રીકૃષ્ણના મધુર લીલાર્ણવમાં ઊછળ્યા કરે છે, એટલી વિશેષતા છે. (કામ, ક્રોધ, લોભ, મોહ એ બધા ભાવો પ્રભુમાં યોજી શકાય છે, અને તે દ્વારા પ્રભુ જીવોને અવશ્ય મુક્ત કરે છે, વા લીલામાં લે છે. આવા પ્રત્યેક સૈદ્ધાન્તિક વિષયપ્રતિ કવિવર સ્વકીય કૃતિઓમાં સ્થળે સ્થળે દ્રષ્ટાંતો આપીને ધ્યાન ખેંચે છે, અને તે ભાવિક હૃદયમાં કોતરાઈ રહે છે.\nભક્તકવિ શ્રી રસખાનનું દરેક સાહિત્ય વ્રજભાષામાં છે. અતઃ તેના અભ્યાસીઓ દક્ષિણ અને પશ્ચિમ પ્રદેશમાં બહુ થોડા છે. તેથી તેમની કવિતાઓનો આસ્વાદ ઉત્તર અને મધ્ય ભારત સુધી સીમિત થઈ રહે છે. જો પરિશુદ્ધ મૂળ સાથે ગુજરાતી, હિંદી વા અંગ્રેજી અથવા ત્રણે ભાષાઓમાં ટીકા લખી તેના ફકરાઓથી તેમની સાનુવાદ રચનાએ ટૂંક આલેખન સાથે મુદ્રિત કરી હોય તો તે વિશાળ જગતના પ્રત્યેક રસિકોને આસ્વાદ કરાવી શકે. જો શ્રીરસખાન અન્ય દેશોમાં\nજન્મ્યા હોત તો ત્યાંની પ્રજા તેમનું અવશ્ય આધુનિક ભારતીઓની અપેક્ષાએ વધુ મૂલ્યાંકન કરત, એમાં સંદેહને સ્થાન નથી.•\n26જાન્યુ.એ આતંકી હુમલાનું હતું ષડયંત્ર, અક્ષરધામ હતું ટાર્ગેટ પર, 1આતંકી ફરાર\nકેજરીવાલનો ‘વિશ્વાસ’ ડગમગ્યો, પ્રવક્તાની યાદીમાંથી નામ હટાવાયું


Poem Born From Heart !!!!: સ્વર્ગ અને નર્ક – ડૉ. આઈ. કે. વીજળીવાળા\nદાદાએ એ માણસને પૂછ્યું : ‘ભાઈ, અમે ક્યાં આવી ચડ્યા છીએ એ કહેશો ? તમે આ જગ્યાને શું કહો છો ?’પેલા માણસે બારીમાંથી ડોકું કાઢીને કહ્યું : ‘આ સ્વર્ગ છે. તમે બંને અત્યારે સ્વર્ગના દરવાજા પાસે જ ઊભા છો !’‘એમ ? અદ્દભુત ! મને આ દરવાજો જોઈને ખૂબ આનંદ થાય છે !’ દાદાએ આશ્ચર્યથી એ વિશાળ દરવાજા સામે જોયું. પછી પેલા માણસ સામે ફરીને કહ્યું : ‘ભાઈ, અમને તરસ લાગી છે. તમારી પાસેથી પાણી મળી શકશે ખરું ?’‘અરે મારા સાહેબ ! કેમ નહીં ! ચોક્કસ મળશે !’ પેલા માણસે કહ્યું : ‘તમે અંદર આવો. હું હમણાં જ તમારા માટે બરફના પાણીની વ્યવસ્થા કરું છું.’ એ સાથે જ પેલો સોનાનો દરવાજો ધીમે ધીમે ખૂલવા માંડ્યો.\n‘પરંતુ હું આ મારા કૂતરાને અંદર લાવી શકીશ ને ? મારા પાછલાં થોડાં વરસોનો એ સાથીદાર છે !’ દાદાએ કૂતરા સામે આંગળી ચીંધતા પૂછી લીધું.‘નહીં સાહેબ ! એ શક્ય નહીં બને ! અમે પ્રાણીઓને અંદર નથી આવવા દેતા ! કૂતરાને તમારે બહાર જ છોડી દેવો પડશે.’ પેલા માણસે જવાબ આપ્યો.\nદાદાએ ઘડીક વિચાર કર્યો. પછી દૂર સુધી જતા રસ્તા ઉપર પોતાના કૂતરાની સાથે ચાલવાનું શરૂ કરી દીધું. ઘણુંબધું ચાલ્યા પછી એક કાચો, ધૂળિયો રસ્તો આવ્યો. એના પર બંને આગળ વધતા રહ્યા. થોડી વાર પછી એક લીલુંછમ્મ ખેતર આવ્યું. એને તૂટીફૂટી વાડ હતી. એવો જ તૂટેલો ઝાંપો હતો. ઝાંપો ખસેડીને દાદાએ અંદર ડોકિયું કર્યું. લાંબી સફેદ દાઢીવાળો એક માણસ ઝાડના છાંયડે પડ્યો પડ્યો એક મોટી ચોપડી વાંચી રહ્યો હતો.‘ખલેલ બદલ માફ કરજો, પરંતુ તમારી પાસેથી પીવાનું પાણી મળી શકશે ?’ દાદાએ પેલા લાંબી સફેદ દાઢીવાળાને પૂછ્યું.‘અરે ! ચોક્કસ મળી શકશે. એમાં વળી ખલેલ શાની ? આવો, આવો ! અંદર આવી જાઓ. જો સામે છાંયડામાં હાથેથી ચલાવવાનો એક પંપ છે. તમારી જાતે સીંચીને પાણી પી લો અને આરામ કરવો હોય તો ઘડીક આરામ પણ કરી લો.’ એ માણસે જવાબ આપ્યો. પછી હસતાં હસતાં બોલ્યો, ‘અને જો અહીં જ રહેવું હોય તો પણ મને કશો જ વાંધો નથી.’‘પરંતુ આ મારો મિત્ર અંદર આવી શકશે ખરો ?’ પોતાના કૂતરા સામે આંગળી ચીંધતા દાદાએ પૂછ્યું.‘કેમ નહીં ? એ પણ તમારી જોડે અંદર આવી જ શકશે. અમારે અહીંયા કોઈ પણ જાતના ભેદભાવ નથી. તમે બંને જણ અંદર આવતા રહો અને જુઓ, એને પાણી પીવા માટે એ પંપની બાજુમાં નાનકડું એક વાસણ પડ્યું હશે. એ ભરીને તમે એને પણ પાણી પીવડાવી શકશો.’ દાઢીવાળાએ જવાબ આપ્યો. વાત કરતી વખતે એ ખૂબ જ પ્રેમથી બોલતો હતો અને સતત મંદમંદ હાસ્ય વેરતો હતો. દાદા એના કૂતરા સાથે વાડીમાં પ્રવેશ્યા. પંપ પરથી પાણી સીંચીને પોતે ધરાઈને પીધું તેમ જ કૂતરાને પણ પીવડાવ્યું. બંને જણ ધરાઈ ગયા. પછી ઝાડના છાંયડામાં મોટી ચોપડી લઈને વાંચતા પેલા માણસની બાજુમાં જઈને ઊભા રહ્યા.\n‘તમારો ખૂબ આભાર ભાઈ ! પરંતુ હું પૂછી શકું કે તમે આ જગ્યાને શું કહો છો ?’ દાદાએ પૂછ્યું.‘આ સ્વર્ગ છે !’ પેલા માણસે જવાબ આપ્યો.‘પરંતુ થોડી વાર પહેલાં આની પહેલાંના રસ્તા પર એક જગ્યાએ અમને એક માણસ મળેલો. એ પણ એની જગ્યાને સ્વર્ગ તરીકે ઓળખાવતો હતો ! આ બધું ગૂંચવાડાભર્યું નથી લાગતું ?’ દાદાએ કહ્યું.‘કઈ જગ્યા ? પેલા હીરા જડેલા સોનાના દરવાજાવાળી ?’ દાઢીવાળા માણસે પૂછ્યું, પછી કહ્યું : ‘ના ભાઈ ના ! એ સ્વર્ગ નથી, એ તો નર્ક છે !’‘તો પછી તમે એ લોકોને જૂઠું બોલવાની ના કેમ નથી પાડતા ?’ દાદાને નવાઈ લાગી.‘ના, ના ! ઊલટાનું અમે એના ખોટા બોલવાથી ખુશ છીએ ! એ લોકો અમારા માટે ફાયદારૂપ અને મદદરૂપ બની રહે છે. એમના કારણે એવા માણસો ત્યાં જ રોકાઈ જાય છે જે પોતાના મિત્રો તેમ જ સગાંવહાલાંઓને છોડીને પણ એકલા સ્વર્ગમાં જવા માગતા હોય ! પોતાના મિત્રો કે સગાના ભોગે પોતે એકલા જ સગવડતા ભોગવવા માગતા હોય એવા લોકોનું અમારે અહીંયા કાંઈ કામ નથી હોતું !’


હાથ ધોવાથી કોરોના જ નહીં, પણ અનેક રોગોથી રક્ષણ મળે છે. |\nહાથ ધોવાથી કોરોના જ નહીં, પણ અનેક રોગોથી રક્ષણ મળે છે.\nદર વર્ષે, 15 ઓક્ટોબરે ગ્લોબલ હેન્ડ વોશિંગ ડે એટલે કે વર્લ્ડ હેન્ડ વોશિંગ ડે, સમગ્ર વિશ્વમાં ઉજવવામાં આવે છે. આની ઉજવણીનો હેતુ એ છે કે હાથ ધોવાના ફાયદા અને તેના મહત્વ વિશે જાગૃતિ ફેલાવી શકાય. ઘણા ડોકટરો જણાવે છે કે મોટાભાગના રોગો હાથ ન ધોવાથી થાય છે.\nચેપ અને બેક્ટેરિયા હાથથી શરીરમાં સરળતાથી પ્રવેશ કરે છે. અને રોગોનું કારણ બને છે. હવે કોરોના વાયરસને જ લો. આ રોગ હાથ દ્વારા પણ ફેલાય છે. ચાલો આપણે હાથ ધોવાના ફાયદાઓ અને હાથ ધોવા પછી, કોરોના સિવાય અન્ય કયા રોગોથી સુરક્ષિત થઈ શકે છે તે વિશે જાણીએ.\nકેમ હાથ ધોવું આટલું મહત્વનું છે? હાથ ધોવા એ દવા જેવું છે. જો તમે તમારા હાથ ધોતા નથી, તો તમે વાયરસ ચેપ અથવા બેક્ટેરિયાના સંપર્કમાં આવી શકો છો, જેના કારણે તમે બીમાર પડી શકો છો અને દવાઓની જરૂર પડી શકે છે. પરંતુ જો તમે હંમેશાં તમારા હાથ ધોશો, તો તમે બીમાર થશો નહીં અને તમને દવાઓની જરૂર નહીં પડે.\nહાથ ન ધોવાને કારણે રોગો\nહાથ, પગ અને મો હના રોગો\nકેવી રીતે હાથ ધોવા નિષ્ણાંતોના કહેવા મુજબ, હાથ સાફ કરવા માટે, કોઈએ ઓછામાં ઓછા 20 સેકંડ સુધી સાબુ અને પાણીથી હાથ ધોવા જોઈએ અને પછી સ્વચ્છ કપડાથી હાથ સાફ કરવું જોઈએ. આને કારણે, હાથ દ્વારા ફેલાતા રોગોનું જોખમ લગભગ અસ્તિત્વમાં નથી.\nક્યારે હાથ ધોવા જરૂરી છે ખાતા પહેલા અને પછી સાબુથી હાથ ધોઈ લો. શૌચાલયનો ઉપયોગ કર્યા પછી હાથ ધોવા જરૂરી છે. ધૂળ અને માટીથી ભરેલી જગ્યાએ કામ કર્યા પછી તમારા હાથને સાબુ અને પાણીથી ધોવા. પ્રાણીઓને સ્પર્શ કર્યા પછી પણ, સાબુ-પાણીથી હાથ ધોવાનું ખૂબ મહત્વનું છે.


iPhone 13 / આજથી ભારતમાં મળતા થનારા ફોનમાં અધધધ... 1000 ગિગાબાઈટ જેટલી સ્ટોરેજ ક્ષમતા, અન્ય ફિચર્સ પણ છે આવા - GSTV\nઆઈફોન સિરિઝનો લેટેસ્ટ ફોન આઈફોન-13ના ચાર મોટેલ લોન્ચ થયા છે. આજથી એટલે કે 17મી સપ્ટેમ્બરથી એ ભારતમાં પણ મળતા થયા છે. આ ફોનની કિંમત મોડેલ પ્રમાણે 70 હજારથી લઈને 1.80 લાખ સુધીની છે. આઈફોન વાપરવો એ જરૃરિયાત ઉપરાંત સ્ટેટસનો પણ વિષય છે. એટલે લોકો મોંઘી કિંમતે આ ફોન ખરીદવાનું પસંદ કરતા હોય છે. આઈફોન-13માં આઈફોન-11 કે આઈફોન-12 કરતા સુવિધા-ફિચર્સમાં ખાસ વધારો થયો નથી, તેનો અણગમો સોશિયલ મીડિયા પર વ્યક્ત થઈ રહ્યો છે. પરંતુ નવા ફોનમાં એપલે કેટલીક સુવિધાઓ આપી છે, જે ચર્ચાસ્પદ બની છે. આઈફોન-13ના કુલ ચાર મોટેલ છે અને મેમરી પ્રમાણે પેટા મોડલ્સની સંખ્યા તો ઘણી છે.


રાજયના 26 જિલ્લાઓમાં 31 ડેઝીગ્નેટેડ કોવીડ-19 હોસ્પિટલ કાર્યરત કરાશે - Sanj Samachar\n08 April 2020 06:20 PM\nકોરોનાના દર્દીઓની સારવાર માટે રાજય સરકારના મંત્રી મંડળનો નિર્ણય : મેનેજમેન્ટ કમિટીની રચના\nમુખ્યમંત્રી શ્રી વિજયભાઇ રૂપાણી અને નાયબ મુખ્યમંત્રી શ્રી નીતિનભાઇ પટેલની અધ્યક્ષતામાં મળેલી રાજ્ય મંત્રીમંડળની વિડીયો કોન્ફરન્સીંગ કેબિનેટ બેઠકે રાજ્યમાં કોરોના વાયરસના સંક્રમણને અટકાવવા અને કોરોના કોવિડ-19 અસરગ્રસ્તોની સઘન સારવાર માટે રાજ્યના ર6 જિલ્લાઓમાં 31 જેટલી હોસ્પિટલોને ડેઝિગ્નેટેડ કોવિડ-19 હોસ્પિટલ તરીકે કાર્યરત કરવાનો મહત્વપૂર્ણ નિર્ણય કર્યો છે.\nઆ હોસ્પિટલો એપીડેમિક એકટ 1897 અને ધી ગુજરાત એપીડેમિક કોવિડ-19 રેગ્યુલેશન ર0ર0 અંતર્ગત કાર્યરત કરવામાં આવી છે. રાજ્યમાં આવી ડેઝિગ્નેટેડ કોવિડ-19 હોસ્પિટલોના રોજબરોજના સંચાલન, કામકાજ અને નિયંત્રણ દેખરેખ માટે એક મેનેજમેન્ટ કમિટીની પણ રચના કરી દેવામાં આવી છે. ડેઝિગ્નેટેડ કોવિડ-19 જાહેર થયેલી આ ખાનગી હોસ્પિટલોનો આરોગ્ય, તબીબી, પેરામેડિકલ સ્ટાફને જવાબદારીઓ પણ સોંપી દેવાઇ છે.\nકોરોના વાયરસની પ્રવર્તમાન સ્થિતીમાં રાજ્ય સરકારે જિલ્લા કલેકટરોને તેમના જિલ્લામાં ઉપલબ્ધ કોઇ પણ ડોકટર અને પેરામેડિકલ સ્ટાફની સેવાઓ આ રોગ નિયંત્રણ હેતુસર લેવા માટેના સત્તાધિકારો પણ આપ્યા છે.\nરાજ્યમાં હાલની સ્થિતીએ અમદાવાદ, રાજકોટ, વડોદરા, સુરતમાં કુલ રર00 બેડની ડેડીકેટેડ કોવિડ-19 હોસ્પિટલ કાર્યરત છે. અન્ય ર8 જિલ્લામાં કુલ 3ર00 બેડની ક્ષમતા અને વેન્ટીલેટર તથા ફેસેલીટીઝ સાથેની હોસ્પિટલો નજીકના ભવિષ્યમાં શરૂ થવામાં છે. આજે રાજ્ય મંત્રીમંડળે ર6 જિલ્લામાં 31 ખાનગી હોસ્પિટલોને ડેઝીગ્નેટેડ કોવિડ-19 હોસ્પિટલ તરીકે કાર્યરત કરવાનો નિર્ણય કરતાં કુલ 4064 બેડની ક્ષમતા વધવાની છે.\nઆમ, સમગ્ર ગુજરાતમાં કોવિડ-19 કોરોના વાયરસના સંક્રમિત અસરગ્રસ્તોની તાત્કાલિક સારવાર માટે કુલ 9464 બેડની ક્ષમતાવાળી હોસ્પિટલો સાથે ગુજરાત આ મહામારીના પડકારને પહોચી વળવા સજ્જ થયું છે. જે ર6 જિલ્લાઓમાં 31 ખાનગી હોસ્પિટલોને ડેઝિગ્નેટેડ કોવિડ-19 હોસ્પિટલ તરીકે કાર્યરત કરવામાં આવી છે તેની યાદી આ મુજબ છે


જે મહિલાઓના મોટા હોય છે આ5અંગ, ભરી દે છે તેના પતિના જીવનમાં ગજબનો રંગ - Fulo Ni Mahek\nPosted on March 18, 2021 April 29, 2021 Author Meet Bhalodiya\tComments Off on જે મહિલાઓના મોટા હોય છે આ5અંગ, ભરી દે છે તેના પતિના જીવનમાં ગજબનો રંગ\nમનુષ્યના અંગો દ્વારા પણ તેના જીવન વિશે જાણી શકાય છે. સ્ત્રીઓના પણ કેટલાક ખાસ અંગોની લંબાઈ પહોળાઈ અને જાડાઈ અનુસાર તે પતિ માટે ભાગ્યશાળી છે કે નહીં તે પણ જાણી શકાય છે. તો આજે તમને સ્ત્રીઓના એવા ત્રણ અંગો વિશે જણાવીશું જે મોટા હોય તો તેના પતિનું ભાગ્ય બદલાઈ જાય છે.\nPosted on January 25, 2021 April 28, 2021 Author Meet Bhalodiya\nઅમુક લોકોનું દિમાગ પણ જબરું હોય.. જુઓ આ 10 ફોટા હસી પડશો\nPosted on January 7, 2021 April 28, 2021 Author Meet Bhalodiya\nઆ એવા જુગાડીઓ છે જે પોતાના જુગાડથી લાખો લોકોને હસાવે છે. આ લોકોને જોઈને તો એવું લાગે કે આ લોકોનો જન્મ જુગાડ કરવા માટે જ થયો છે. આ લોકોને કંઈ ફરક જ નથી પડતો કે લોકો તેમના વિશે શું વિચારે છે. આ લોકોનું મગજ તો કઈ રીતે ચાલે છે એ જ નથી ખબર. આ તસ્વીરો […]


સત્યની શોધમાં/વિનોદિનીને ઘેર - વિકિસ્રોત\nસત્યની શોધમાં/વિનોદિનીને ઘેર\n← વિશ્વબંધુત્વ-સમાજ સત્યની શોધમાં\nઝવેરચંદ મેઘાણી ભીમાભાઈ →\nબંગલામાં પ્રવેશ કરવાનાં બે બારણાં હતાં. પાછલું બારણું ઘરનાં નોકરીચાકરોને વાપરવાનું હતું. એ ઊઘડ્યું અને ઘરની કામવાળીએ બન્ને જણાંને પૂછ્યું : “કોનું કામ છે ?”\n“અમારે બહેનને મળવું છે.”\n“અત્યારના પહોરમાં ? બાઈનું મોં મલકાયું.\n“કેમ ?” શામળને કશું સમજાયું નહીં. સવારના આઠ બજી ગયા હતા. કારખાનાની લાંબી લાંબી ચીસો પડી, અને લાખો માબાપો ધાવણાં છોકરાંને પણ ફગાવી દઈ કામે ચડ્યાં, તેને બે કલાક થઈ ગયા હતા.\n“બહેન તો સૂતાં છે. દસ વાગ્યે જાગશે. અગિયાર બજ્યા પછી આવજો.”\nશામળ અને તેજુ પાછાં વળ્યાં. તેજુ ચિંતવવા લાગી :પોતાની સ્વપ્નની પરી પ્રભાતની શીતળ લહેરખીઓમાં કેવા સુખથી સૂતી હશે ! એનું શરીર કેવી લહેરથી ઢળેલું હશે ! મારા સરખી અનેક ગરીબ છોકરીઓને સ્વપ્નમાં મળવા જતાં હશે એથી જ શું થાક્યાંપાક્યાં એને આટલે મોડે સુધી સૂવું પડતું હશે ? કેવાં ભાગ્યશાળી ! મેં પરભવ પુન્ય નહીં કર્યા હોય એથી જ મને એકેય દા’ડે સવાર સુધી ઊંઘવાનું મળ્યું નહીં. ચાર વાગ્યે મિલની વીસલની ચીસ પડે એટલે મારે તો ઊઠવું જ રહ્યું.\nઘેર જઈને પાછાં બન્ને અગિયાર બજ્યે આવ્યાં. બેઠકના ખંડમાં વિનોદબહેન પ્રભાતના રંગની ભળતી કેસરી સાડી પહેરીને બેઠાં છે. આંખમાંથી પૂરું ઘેન હજી ઊડ્યું નથી. ઘેરી ઘેરી, સ્વપ્નઘેરી આંખો.\n“કેમ શામળજી ! આ તમારી તેજુ ? ઓહો, આવી દૂબળી ?”\nમિલની હાડપિંજર-શી મજૂર-કન્યા, અને સૌંદર્યના કેફમાં ચકચૂર મસ્ત માંસલ આ કુબેર-કુમારી : બન્ને પરસ્પર નીરખી રહ્યાં. વિનોદબહેનની આંખો તેજુના ઓઢણામાં ભાતભાતનાં થીગડાં ભાળી, કુતૂહલ પામતી હતી કે આ થીગડાં શું શોભા માટે હશે !\n“તું અમારી મિલમાં કામ કરે છે, તેજુ ? અને આટલી દુર્બલ ! અરેરે ! કેટલું ક્રૂર કહેવાય !”\nએણે બટન દાળ્યું. બહાર ઘંટડી વાગી. નોકર આવ્યો. વિનોદિનીએ આદેશ દીધો : “નીચેથી સુમિત્રાબાઈને મોકલો.”\nબંગલાની વહીવટ કરનાર બાઈ સુમિત્રા આવી. વિનોદિનીએ કહ્યું : “જુઓ સુમિત્રાબાઈ ! આ તેજુબાઈ છે. એને આપણા બંગલામાં જ કશુંક કામ આપો. કામ બહુ સખ્ત ન હોવું જોઈએ.”\n“પણ બાઈસાહેબ, એવું કશું કામ છે નહીં.”\n“કાંઈ ફિકર નહીં, તમે તમારે એને રોકી લો. નીચે લઈ જઈને કામ બતાવો. એને કયું કામ ફાવશે તે સમજી લો. જા, તેજુ !”\nતેજુ સુમિત્રાબાઈ સાથે નીચે ગઈ. શામળ પોતાની દેવીની સન્મુખ એકલો પડ્યો. એનાં નેત્રો ધરતી પર ઢળેલાં હતાં. એના હૃદયમાં દિત્તુ શેઠના ઉદ્ધારની જ વાત રમી રહી હતી. ગઈ કાલે ધર્મપાલજીના નબળા જવાબો સાંભળ્યા પછી એણે નક્કી જ કરેલું કે આ કાર્ય વિનોદબહેનને હાથે જ કરાવવા જેવું છે. પોતે જ્યાં એ વિષય છેડવાની તૈયારી કરતો હતો, ત્યાં તો ખુદ વિનોદબહેને જ એ પ્રકરણ ઉખેળ્યું :\n“તમે મારા દિત્તુભાઈની નોકરી શા માટે છોડી, હું શામળજી ?”\n“આપની પાસે એ બધું કહેવું ગમતું નથી.”\n“મને તો કહો ! નહીં કહો ?”\nધીરે અવાજે શામળ બોલ્યો: “એ દારૂ પીએ છે તેથી મેં છોડી.”\n“જી હા, એ છાકટાવેડા મેં નજરે જોયા.”\n“ગયા બુધવારની રાતે.”\n“શું બન્યું ? આખી વાત કહો તો.”\n “જી ના, બાઈમાણસને મોંએ ન કહેવા જેવી એ વાત છે.”\n“ફિકર નહીં. એમાંનું કેટલુંક તો હું મારી એક કામવાળી કનેથી જાણી શકી છું. મૃણાલિની, નૌરંગાબાદનો ફટાયો વગેરે ત્યાં હતાં ને ?”\n“જી, હા.” કેટલી બાઈઓ હતી ?”\n“કેવી જાતની હતી એ ?"\nશામળ શરમાઈ ગયો. એને આ પ્રશ્નોના ઉત્તર દેવા કઠિન લાગ્યા. પણ વિનોદિની તો જરાયે ખેંચાયા વગર પૂછતી ગઈ. એને તો ઊલટું એ વિગતો જાણવાની જબ્બર લિપ્સા હતી.\nશામળ વારંવાર નિરુત્તર બનતો ગયો.\n“જુઓ શામળજી, તમે જાણો છો કે દિત્તુ મારો ભાઈ થાય છે, એ એકલો જ છે. ને એની જવાબદારી મારા પર છે.”\n“ઓહ વિનોદબહેન !” શામળ બોલી ઊઠ્યો, “તમે કૃપા કરીને એને રસ્તે ચડાવો તો –”\n“પણ તમે મને પૂરી વાત કહેતા નથી તો પછી હું શી રીતે પ્રયત્ન કરું ?”\nશામળ ટપોટપ જવાબ દેવા લાગ્યો. છેવટ સુધીની – પોતે બબલાદાદાની સોબતે ચોરી કરવા ગયો ત્યાં સુધીની – વિગત કહી સંભળાવી.\n“તમે આ વાત કોઈને કહી તો નથીને, શામળજી ?”\n“જી ના, ફક્ત ધર્મપાલજીને દિત્તુભાઈના દારૂડિયાપણાની વાત કહી છે.”\n“તમે કેટલા સાચા અને સારા જુવાન છો !”\nશામળ લજવાયો : “જી ના. હું જરીકે સારો નથી.”\nવિનોદિની પળવાર શામળ સામે જોઈ રહી, પછી એના મોં પર થઈને એક હાસ્ય લહેરાતું ગયું. એણે કહ્યું, “શામળજી, સારા ને સદાચારી થવામાં સુખ છે, પણ એથી જીવનની કેટલીક મઝા જાય છે હો !”\nશામળનું મોં એની ગંભીરતા ન ત્યજી શક્યું. વિનોદિની જ હસી પડી. પછી શામળની સામે જોઈને એ ઓચિંતી બોલી ઊઠી : “તમારા ગળામાં આ દોરો શાનો ? તમારી ખિસ્સા-ઘડિયાળનો છે ને ? નથી સારો લાગતો. જોઉં તમારું ઘડિયાળ !”\nએટલું કહેતાં જ પોતે ઊઠીને શામળની પાસે ગઈ, શામળ હજ વિચાર કરતો રહ્યો ત્યાં તો પોતે શામળના કંઠમાંથી એ કાળો દોરો કાઢીને ઘડિયાળ ખિસ્સામાંથી ખેંચી લીધું.\nએના હાથ શામળના ગળાને અડક્યા. યુવાન ત્રમત્રમી ઊઠ્યો.\n“ઓહોહો !” હસીને વિનોદિની બોલી, “આ તે ઘડિયાળ કે મોટો ડબો ?”\n“અસલ રાસ્કોપનું છે. મારા બાપનું છે.” શામળે એ વસ્તુની પવિત્રતા સમજાવવા કહ્યું.\n“છિત-છિત-છિત ! શામળજી, મારાથી આ જુનવાણી ઘડિયાળ જોવાતું નથી.” એમ કહીને વિનોદિનીએ પોતાના કાંડા પરથી નાજુક ઘડિયાળ છોડ્યું, કહ્યું, “એ તમારા પિતાનું છે તેને ગજવામાં મૂકો. લાવો તમારું કાંડું.”\nગુલાબની કળીઓ જેવી એ આંગળીઓ શામળના કાંડા ઉપર પોતાના ઘડિયાળનો પટ્ટો બાંધતી રમતી હતી. પોતે શામળની એટલી નજીક ઊભી હતી કે એના શ્વાસની હવા શામળના હૈયા અને મોં ઉપર ફરકતી હતી. એ કેસરી સાડીમાંથી મંદ મંદ ફોરતી રાત્રિના સેન્ટની ફોરમ અને દેહ પર ચોળેલ સુખડના તેલની મીઠી સુવાસ શામળના નાકને જાણે નશો પાઈ રહી હતી. એના ચહેરા ઉપર રુધિરની દોડધામ ચાલી. એના અંતરની કંદરાઓમાં જાણે વિકરાળ હિંસક પશુઓ હુંકારવા લાગ્યાં.\n“હાં-બસ ! એમ.” વિનોદિનીએ ઘડિયાળ બાંધી લીધું ! “કેટલું સુંદર લાગે છે ! તમારામાં કશી રસિકતા જ નથી. મારે એ સંસ્કાર તમને આપવા જોશે, શામળજી !”\n“જી હા !” શામળ દબાયેલ સ્વરે બોલ્યો.\n“ને તમે તેજુને મળવા આંહીં અવારનવાર આવતા રહેશો ને ?”\n“ને કોઈક દાડો કોઈક વાર હું હાજર હોઉં ત્યારે આવજો, હાં કે ?”\n“મારાથી ડરશો ના, હો,” એણે કોમળતાથી કહ્યું, “તમને તમારા મૂલ્યનું અરધુંપરધુંયે ભાન નથી.”\nએ વેળા સુમિત્રાબાઈ તેજુને લઈ ઉપર આવ્યાં, બોલ્યાં :\n“બહેન, એને તો કશું જ કામ આવડતું નથી, પણ આપ શીખવવાનું કહેતાં હો તો સીવવા-સાંધવાનું સોંપીએ.”\n“વારુ, ને એને પગાર સારો આપજો હો. તને ગમશે કે, તેજુ ?”\n“હા બેન !” તેજુના મોંમાંથી માંડ અવાજ નીકળ્યો. એણે આજે પરીના કંઠ-ઝંકાર પહેલી જ વાર સાંભળ્યા. આંધળાની આંખોએ જાણે પહેલી જ વાર તારલિયાળી રાત દીઠી. તેજુ પોતાના મનને પૂછતી હતી કે પોતાને આ સોણું તો નથી આવ્યું ને ? એના મોંમાં આભારના શબ્દો પણ નહોતા.\n“સારું ત્યારે ! આવજો તેજુ, આવજો શામળ ! મારે નાહવા બેસવું છે.”\n“જયજય વિનોદબહેન !” શામળે હાથ જોડ્યા, “પેલી દિત્તુભાઈ શેઠને ઠેકાણે આણવાની વાત આપ ન વીસરતાં, હો !”\nતેજુને લઈને શામળ ચાલ્યો. વારંવાર એની નજર પોતાના કાંડા પ૨ જતી હતી. જાણે હજુ કોઈ કોમળ હાથની આંગળીઓ એ કાંડાને જકડી રહી છે.\n"https://gu.wikisource.org/w/index.php?title=સત્યની_શોધમાં/વિનોદિનીને_ઘેર&oldid=129036" થી મેળવેલ\nઆ પાનામાં છેલ્લો ફેરફાર ૬ જુલાઇ ૨૦૨૦ના રોજ ૨૨:૧૩ વાગ્યે થયો.